b'\n_START_ARTICLE_\nSuur-Jyv\xc3\xa4skyl\xc3\xa4n Lehti\n_START_PARAGRAPH_\nSuur-Jyv\xc3\xa4skyl\xc3\xa4n Lehti on Jyv\xc3\xa4skyl\xc3\xa4ss\xc3\xa4 ilmestyv\xc3\xa4 Suur-Jyv\xc3\xa4skyl\xc3\xa4n Lehti Oy:n kustantama kaupunkilehti. Lehte\xc3\xa4 jakoi Jakeluporras Oy 1.kes\xc3\xa4kuuta 2010 asti jolloin se liikeluovutettiin Jyv\xc3\xa4skyl\xc3\xa4n Jakelut Oy:lle. Lehti on ilmestynyt vuodesta 1959._NEWLINE_Lehti jaetaan taajamatalouksiin Jyv\xc3\xa4skyl\xc3\xa4n, Korpilahden, Muuramen, Laukaan keskustaajaman, Lievestuoreen, Vihtavuoren ja Tiituspohjan, ja on saatavana my\xc3\xb6s noutolehtitelineist\xc3\xa4 n\xc3\xa4ill\xc3\xa4 seuduin. Vuosittain julkaistaan kymmenkunta supernumeroa, joiden jakelualueeseen kuuluvat my\xc3\xb6s \xc3\x84\xc3\xa4nekoski, Suolahti, Konginkangas, J\xc3\xa4ms\xc3\xa4 ja J\xc3\xa4ms\xc3\xa4nkoski.\n_START_SECTION_\nHistoria\n_START_PARAGRAPH_\nSuur-Jyv\xc3\xa4skyl\xc3\xa4n Lehden edelt\xc3\xa4j\xc3\xa4 Jyv\xc3\xa4s-Jussi ilmestyi ensi kerran 14. elokuuta 1959 jakelulevikkin\xc3\xa4\xc3\xa4n 22\xc2\xa0000 kappaletta. Se myi ilmoituksia niin hyvin, ett\xc3\xa4 toimituksellista aineistoa oli vain p\xc3\xa4\xc3\xa4kirjoitus, yksi juttu sek\xc3\xa4 pari aforismia ja vitsi\xc3\xa4. Suurin ilmoitus mainosti Broadway-savukkeita, muut isot ilmoitukset olivat autoliikkeiden ja p\xc3\xa4ivitt\xc3\xa4istavarakauppojen mainoksia.'